7

Niall: Táimid istigh anois sa Choire, seo cineál croí An Carn agus is foirgneamh measartha nua é, tógadh é b’fhéidir bliain go leith ó shin. Is istigh anseo a tharlaíonn na ceolchoirmeacha a bhíonn ar siúl anseo i gCarn Tóchair. Mar a chí sibh tá halla mór ansin agus tá cuma iontach folamh anois ar an halla féin, ach an rud a tharlaíonn go bunúsach nuair a bhíonn na ceolchoirmeacha ann go dtugtar amach ardáin de chathaoireacha agus bíonn cuma na hamharclainne go díreach ar an áit agus tá córas fuaime go hiomlán inmheánach sa halla seo agus le gairid bhí roinnt daoine a bhí cineál mór le rá a tháinig anseo. Anuraidh mar shampla ag deireadh an tsamhraidh bhí an grúpa, an sárghrúpa Beoga ansin.

Is iad na pleananna atá ann go bunúsach ná na grúpaí ceoil a thagann anseo nó fiú na cuairteoirí nó na daoine a bhíonn ag freastal ar na ceolchoirmeacha, go mbíonn siadsan ag fanacht sna tithe ag freastal ar na himeachtaí anseo agus go bunúsach an pobal a choinneáil le chéile, an lucht féachana a choinneáil le chéile agus atmaisféar a chruthú sa cheantar a chuirfidh is dóigh liom le híomhá na Gaeilge nó le híomhá an chultúir, is ceantar tuaithe atá i gceist anseo cé go bhfuil cuma iontach nua-aimseartha ar na foirgnimh táimid ar fad amuigh faoin tuath, tá sé b’fhéidir ceithre mhíle go dtí an baile is congáraí agus is ceantar mór feirmeoireachta ann chomh maith. Tá cuid mhór fostaíochta anseo do dhaoine a bhfuil Gaeilge acu agus thig leat chuid mór de do shaol a chaitheamh trí mheán na Gaeilge.

Niall: We’re inside An Coire (The Cauldron) now, this is like the heart of An Carn and it’s a fairly new building, it was built maybe a year and a half ago. In here is where the concerts that happen here at Carntogher take place. As you can see there’s a large hall there and the hall itself looks very empty now, but basically what happens is that terraces of seating are brought out and the place looks like a theatre then, and this hall has a fully integrated sound system and recently there were some quite well known people who came here. Last year, for example, at the end of the summer the group, the super group Beoga came.

The existing plans are that the groups who come here or even the visitors or the people attending the concerts, that they will stay in the houses, attending the events here and basically keeping the community together, keeping the audience together and creating an atmosphere in the area which will enhance the image of Irish or the image of culture. This is a rural area here, even though this building has a very modern appearance, we are right out in the countryside, it’s about four miles to the nearest town and it’s a major agricultural area also. There is a lot of employment here for people who have Irish and you can conduct much of your life through the medium of Irish.